มันนี่ทูเดย์
สรรพสามิตเตรียมหารือผู้ผลิตรถยนต์
17 พ.ย. 2557

สรรพสามิตเตรียมหารือผู้ผลิตรถยนต์ 
นายสมชาย พูลสวัสดิ์ อธิบดีกรมสรรพสามิต เปิดเผยว่า ในสัปดาห์นี้จะหารือกับผู้ประกอบการรถยนต์ถึงแนวโน้มตลาดรถยนต์ในปีนี้และปีหน้า เพื่อนำมาประเมินการเก็บภาษีของกรมสรรพสามิตว่าจะมีแนวโน้มอย่างไร ส่วนการเก็บภาษีใหม่ทางกรมสรรพสามิตพร้อมดำเนินการหากมีนโยบายจากรัฐบาล เพราะที่ผ่านมาได้มีการศึกษาข้อดีข้อเสนอให้รัฐบาลพิจารณาไว้หมดแล้ว
ธปท.เสนอแยกบัญชีแบงก์รัฐ
นายรณดล นุ่มนนท์ ผู้ช่วยผู้ว่าการ สายกำกับสถาบันการเงิน ธนาคารแห่งประเทศไทย (ธปท.) เปิดเผยว่า ธปท.กำลังศึกษาแนวทางการกำกับดูแลธนาคารเฉพาะกิจของรัฐ โดยเห็นว่าหากดำเนินการตามนโยบายของรัฐก็ควรแยกบัญชีออกจากการดำเนินธุรกิจตามพันธกิจปกติของธนาคารเหมือนที่ธนาคารเพื่อการเกษตรและสหกรณ์การเกษตร (ธ.ก.ส.) ที่มีการแยกบัญชีโครงการรับจำนำข้าว เพื่อให้เกิดความโปร่งใสและสามารถตรวจสอบได้ เนื่องจากการดำเนินงานของรัฐบาลบางโครงการอาจมีผลติดลบ จึงควรแยกบัญชีให้ชัดเจนถึงการมอบหมายให้ธปท.เข้ามากำกับดูแลสถาบันการเงินเฉพาะกิจของรัฐหรือธนาคารรัฐทั้ง 8 แห่ง ว่า ที่ผ่านมา ธปท.ทำหน้าที่เพียงตรวจสอบการดำเนินงานของธนาคารรัฐ แต่หลังจากนี้หากจะต้องเข้ากำกับดูแลด้วยคต้องต้องไปดูขอบเขตของอำนาจว่ามีมากขึ้นเพียงใด โดยอาจจะต้องมีการแก้ไขข้อกฎหมาย เพื่อให้การดูแลการดำเนินธุรกิจมีความเหมาะสม และสอดคล้องกับนโยบายการจัดตั้งของธนาคารรัฐ
สำหรับการดำเนินงานตามโครงการของรัฐบาลควรมีการแยกบัญชีออก จากการดำเนินธุรกิจตามพันธกิจปกติของธนาคารเหมือนที่ธนาคารเพื่อการเกษตรและสหกรณ์การเกษตร (ธ.ก.ส.) ที่มีการแยกบัญชีโครงการรับจำนำข้าวออกจากการดำเนินธุรกิจของธนาคาร เพื่อให้เกิดความโปร่งใสและสามารถตรวจสอบได้ เนื่องจากการดำเนินงานของรัฐบาลบางโครงการอาจมีผลติดลบ จึงควรแยกบัญชีให้ชัดเจน